Sügisel on õuest saadav päikesedoos suvega võrreldes väiksem ja siis on hea aeg lasta oma sisemise päikese valgusel särada. Parim viis selleks on sukelduda loovuslainesse, sest meie enda loovus ja selle väljendamine paneb meid oma isikupäras tõeliselt särisema-surisema ja täidab rõõmuga!
#000000
Minu lemmik viis loovuselainele häälestumiseks ja loovuse väljendamiseks on loovjoonistamine. Just see on põhjus, miks kutsun ka Sind loovjoonistamise põnevust avastama! Kohtume igal sügiskuul ja teeme endale loovjoonistamisega “loovushooldust” 🙂
#000001
Seejuures pole oluline, kas hoidsid viimati pliiatsit joonistamiseks käes nädalapäevad tagasi või on sellest möödunud 25 aastat, sest siin töötubades oskab absoluutselt igaüks joonistada!
#000002
Kolmel sügislaupäeval teeme loovaid joonistamisharjutusi, mis aitavad mõtte vabaks lasta, loovuse valla päästa ja põnevaid kujutisi luua.
#000003
Loova joonistamise töötubades katsetame erinevate stiilide, harjutuste ja vahenditega. Loovushommikutel saad nautida kohalolekut, loomisrõõmu ja eksperimenteerimist. Iga hommik on omanäoline ja eriline.
#000004
Osaluspanus: ühes töötoas osalemine 23 € / makstes kõik töötoad korraga kehtib soodushind 59 €, hinna sees on paberid ja kunstitarbed
#000006
Kui soovid kinkida loovust ja tahad kursuse kinkekaarti kallile inimesele, anna teada ja saad selle! 🙂
#000008
Esimene töötuba “Loovuse äratus!” 21. septembril 2019
#000009
Töötuba alustame loovust vabastavate kritseldusharjutustega ja vabaneme “joonistamishirmust”, “loovuspiduritest” (eriti hea neile, kes arvavad, et nad ei oska joonistada!). Seejärel kogeme vabastava joonistamise meetodi mõju ja väge. Lõpetuseks teeme sissejuhatuse kritseldamiskunsti:)
#000010
Sellest töötoast saad ideid toredateks harjutusteks kuidas oma loovust käivitada ning mida ka kolleegide, õpilaste või sõpradega koos teha enne mõttetööd:)
#000011
Loe lisa esimese töötoa kohta siit!
#000012
Teine töötuba “Zenjoonistamine” 26. oktoobil 2019
#000013
Teisel kohtumisel tegeleme zenjoonistamisega. Uurime lähemalt, mis asi on zentangeldamine ja naudime mustrite loomist.
#000014
Kunsti loomist on võrreldud mediteerimisega, oleme kohal ja hetkes ja mõte puhkab, keha lõõgastub. Tule proovi, kas vastab tõele 😉
#000015
Kolmas töötuba “Maagiline mandala” 23. novembril 2019
#000016
Kolmandal kohtumisel avastame mandalate põnevat maailma, keskendume iseendale ja loome oma isikliku õnnemandala.
#000017
Tule koge, loo ja lõõgastu!
#000018
Juhendaja Jaana Ojakäär-Kitsing on tegelenud kunstiga lapsest saati, osalenud erinevatel koolitustel ja hoidnud joonistamise ja maalimise hobi terve elu oma südame lähedal.
Loovus on Jaana elu keskne väärtus. 2010. aastal asutas Jaana inimeste loova enesekindluse jõustamiseks firma nimega Loovuskohvik ning nüüd peab ta ka laste loovuse toetamisele suunatud blogi Loovlaps. 2016. aastal ilmus ka Jaana esimene raamat “Loova elu teejuht”, 2017. aastal raamat “Minu armas südameloom” ja 2018. aastal “Pai lapse loovusele”. Jaana CV leiad SIIT.
#000019
Osale maikuu loovjoonistamise väljakutses!Loovjoonistamise töötuba: Minu hingeloomLoovjoonistamise väljakutse: Mandalate suvi (15. juuni - 30....
#000020
Loovuskohvik on tervikliku arengu ruum – loov vaatenurk elule, kus jagame inspiratsiooni loomiseks, enesejõustamiseks, loovaks suhtlemiseks ja stiilikujunduseks.Loovuskohviku missiooniks on inimeste loova enesekindluse jõustamine ning visiooniks on maailm, kus inimesed elavad oma südame järgi, rakendades oma imelisi andeid ja potentsiaali.
#000021